CELEX: 62009CA0237
Language: fi
Date: 2010-06-03 00:00:00
Title: Asia C-237/09: Unionin tuomioistuimen tuomio (kolmas jaosto) 3.6.2010 (Cour de cassationin (Belgia) esittämä ennakkoratkaisupyyntö) — Belgian valtio v. Nathalie De Fruytier (Kuudes arvonlisäverodirektiivi — 13 artiklan A kohdan 1 kohdan d alakohta — Tietyille yleishyödyllisille toiminnoille myönnettävät vapautukset — Ihmiselinten, -veren ja -maidon luovutukset — Ihmiselinten ja ihmisistä otettujen näytteiden itsenäisesti harjoitettu kuljetustoiminta sairaaloiden ja laboratorioiden hyväksi — Käsitteet ”tavaroiden luovutus” ja ”palvelujen suoritus” — Erotteluperusteet)

31.7.2010   
            
            
               FI
            
            
               Euroopan unionin virallinen lehti
            
            
               C 209/10
            
         Unionin tuomioistuimen tuomio (kolmas jaosto) 3.6.2010 (Cour de cassationin (Belgia) esittämä ennakkoratkaisupyyntö) — Belgian valtio v. Nathalie De Fruytier
   (Asia C-237/09) (1)
   
   (Kuudes arvonlisäverodirektiivi - 13 artiklan A kohdan 1 kohdan d alakohta - Tietyille yleishyödyllisille toiminnoille myönnettävät vapautukset - Ihmiselinten, -veren ja -maidon luovutukset - Ihmiselinten ja ihmisistä otettujen näytteiden itsenäisesti harjoitettu kuljetustoiminta sairaaloiden ja laboratorioiden hyväksi - Käsitteet ”tavaroiden luovutus” ja ”palvelujen suoritus” - Erotteluperusteet)
   2010/C 209/13
   Oikeudenkäyntikieli: ranska
   
      Ennakkoratkaisua pyytänyt tuomioistuin
   
   Cour de cassation
   
      Pääasian asianosaiset
   
   
      Kantaja: Belgian valtio
   
      Vastaaja: Nathalie De Fruytier
   
      Oikeudenkäynnin kohde
   
   Ennakkoratkaisupyyntö — Cour de cassation (Belgia) — Jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste 17.5.1977 annetun neuvoston kuudennen direktiivin 77/388/ETY (EYVL L 145, s. 1) 13 artiklan A kohdan 1 alakohdan d alakohdan tulkinta — Yleishyödyllisille toiminnoille myönnettävät vapautukset — Ihmiselinten, -veren ja -maidon luovutukset — Voidaanko luovutukseen rinnastaa sairaaloiden ja laboratorioiden hyväksi itsenäisesti harjoitettu ihmiselinten ja ihmisistä otettujen näytteiden kuljetus
   
      Tuomiolauselma
   
   Jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17.5.1977 annetun kuudennen neuvoston direktiivin 77/388/ETY 13 artiklan A kohdan 1 alakohdan d alakohtaa, jossa arvonlisäverosta on vapautettu ”ihmiselinten, -veren ja -maidon luovutukset”, on tulkittava siten, että sitä ei sovelleta sairaaloiden ja laboratorioiden lukuun itsenäisesti harjoitettuun ihmiselinten ja ihmisistä otettujen näytteiden kuljetustoimintaan.
   
      (1)  EUVL C 220, 12.9.2009.